IPA-áætlunin skiptist í fimm meginþætti : Aðstoð við uppbyggingu stofnana Stuðning við samstarf umsóknarríkja , mögulegra umsóknarríkja og aðildarríkja ESB Stuðning við byggðaþróun Stuðning við mannauðsþróun Stuðning við dreifbýlisþróun Heildarupphæð styrkja fyrir tímabilið 2007 - 2013 eru 11,5 milljarðar evra eða um 1.900 milljarðar íslenskra króna miðað við gengi í lok júní 2011 . Hins vegar stæði Íslandi til boða að sækja um styrki til svokallaðra fjölþegaáætlana ( e. multi-beneficiary programs ) en þar er Íslandi ekki úthlutað fyrirfram ákveðnum upphæðum . Það ætti einna helst við um svokallaða uppbyggingarsjóði ESB sem styðja við atvinnu - og byggðaþróun og eflingu mannauðs og vinnumarkaðar . Í þessari tillögu Íslands að IPA-landsáætlun 2011 eru lögð fram alls sjö verkefni : Hagstofa Íslands : Endurbætur á gerð þjóðhagsreikninga . Skrifstofa landstengiliðar : Samræming og miðlun styrkja og uppbygging þekkingar á stuðningi ESB á sviði byggðamála og atvinnuuppbyggingar . TAIEX-aðstoð ( Technical Assistance and Information Exchange ) tilheyrir fjölþegaáætlunum en Íslendingar hafa haft aðgang að henni síðan sumarið 2010 . Í TAIEX aðstoðinni felast ekki beinir fjárhagslegir styrkir heldur aðstoð í formi mannauðs . Ísland mun þurfa að uppfylla skilyrði ESB um aðlögun , hvort sem landið þiggur styrki úr sjóðum IPA eða ekki . Stuðningurinn getur hins vegar gert það að verkum að Ísland eigi auðveldara með að fullnægja viðkomandi skilyrðum . Svarið við síðari hlutum spurningarinnar felst óbeint í því sem hér hefur verið sagt . Frá því að IPA-áætlunin var kynnt til sögunnar hér á landi eftir að Ísland sótti um ESB-aðild árið 2009 , hafa verið skiptar skoðanir um hvort Ísland ætti að þiggja styrki úr sjóðum hennar . Andstæðingar þess halda því fram að með styrkjunum sé verið að aðlaga stjórnsýslu Íslands um of að regluverki ESB með tilliti til þess að þjóðin hafi ekki enn kveðið upp sinn dóm um aðild að sambandinu . Upphaflega spurningin í heild sinni hljóðaði svo : Í hverju felst IPA-stuðningsáætlunin , þar sem við erum búin að sækja um IPA-styrki þurfum við þá ekki að fylgja eftir lögum Council Regulation ( EC ) No 1085 / 2006 sem kveða á um aðlögun að regluverki ESB , ef svo er hvernig myndi sú aðlögun eiga sér stað ? Vilborg Ása Guðjónsdóttir . „ Við höfum sótt um aðstoð við umsóknarríki , þurfum við þá ekki að fullnægja skilyrðum um aðlögun að regluverki ESB ? ( Skoðað 29.1.2020 ) .